ផ្សព្វផ្សាយបង្កើនចំណេះដឹងពីរេដបូក ដល់ និសិ្សតសាកលវិទ្យាល័យភូមិន្ទកសិកម្ម

 សាលប្រជុំសាកលវិទ្យាល័យភូមិន្ទកសិកម្ម

ថ្ងៃទី២៥ ខែសីហា ឆ្នាំ២០១៧

១.​សេចក្តីផ្តើម

​ រេដបូក (REDD+) មានន័យថា “ការកាត់បន្ថយការបញ្ចេញឧស្ម័នផ្ទះកញ្ចក់តាមរយៈការកាត់បន្ថយការបាត់បង់ និងសឹករេចរិល​​ព្រៃឈើក្នុងប្រទេសកំពុងអភិវឌ្ឍន៍​” ដោយគិតបញ្ចូលពីការអភិរក្ស ការគ្រប់គ្រងព្រៃឈើដោយនិរន្តរភាព និងការបង្កើន​កាបូនស្តុក។ យន្តការរេដនេះ ត្រូវបានលើកមកជជែកពិភាក្សាតាំងពីឆ្នាំ១៩៩៧ ក្នុងពិធីសាក្យូតូ ប៉ុន្តែត្រូវបានលេចជារូបរាង​ឡើងក្នុងឆ្នាំ២០០៩ បន្ទាប់ពីកិច្ចប្រជុំ COP លើកទី១៥ នៅទីក្រុងCopenhagen ហើយយន្តការនេះផងដែរ ត្រូវបានធ្វើឡើង​ ដោយសារតែការបាត់បង់ និងការសឹករេចរិលព្រៃឈើគឺជាមូលហេតុចំបងទី២ ដែលនាំឲ្យមានការកើនឡើងកំដៅផែនដី និងវាបានរួមចំណែកក្នុងការបញ្ចេញឧស្ម័ន​ផ្ទះកញ្ចក់ចំនួន១៥%ទៅក្នុងបរិយាកាស។ មួយវិញទៀត ការកាត់បន្ថយការបាត់បង់ព្រៃឈើ និងការសឹករេចរឹលព្រៃឈើគឺជាវិធីសាស្រ្ត ដែលមិនត្រឹមតែជួយកាត់បន្ថយការបញ្ចេញឧស័្មនផ្ទះកញ្ចក់​ប៉ុណ្ណោះទេ ប៉ុន្តែព្រៃឈើអាចជួយស្រូបយកកាបូនដែលបំភាយចេញពីសកម្មភាពផ្សេងៗទៀតផងដែរ។

 រាជរដ្ឋាភិបាលកម្ពុជាបានគាំទ្រដល់ការរៀបចំ និងអនុវត្តន៍កម្មវិធីរេដបូក ដើម្បីរួមចំណែក គ្រប់គ្រងព្រៃឈើប្រដោយនិរន្តភាព អភិវឌ្ឍសេដ្ឋកិច្ចសង្គម និងកាត់បន្ថយការប្រែប្រួលអាកាសធាតុតាមរយៈការកាត់បន្ថយការបញ្ចេញឧស្ម័នផ្ទះកញ្ចក់។ ក្នុងឆ្នាំ២០១០ ក្រុមការងាររេដបូកកម្ពុជាបានបញ្ចប់ឯកសាផែនទីបង្ហាញផ្លូវរេដបូក ដែលជាឯកសារសំខាន់មួយសម្រាប់កម្ពុជាក្នុងការអនុវត្តរេដបូកក្នុងដំណាក់កាលត្រៀមលក្ខណៈអភិវឌ្ឍយន្តការរេដបូកនៅកម្ពូជា។ ការអនុវត្តរេដបូកនៅកម្ពុជា ត្រូវបានចែកចេញជាបីដំណាក់កាលរួមមាន៖ ដំណាក់កាលត្រៀមលក្ខណៈ ដំណាក់កាលអនុវត្តន៍ និងដំណាក់កាលការទូទាត់ផ្អែកតាមលទ្ធផល។ បច្ចុប្បន្ននេះកម្ពុជាកំពុងនឹងបញ្ចប់ដំណាក់កាលត្រៀមលក្ខណៈរបស់ខ្លួនហើយ ហើយឈានដល់ដំណាក់កាលអនុវត្តន៍ យុទ្ធសាស្រ្តរេដបូកជាតិ ។

 ដើម្បីទទួលបានជោគជ័យក្នុងដំណើរការអនុវត្តរេដបូក តម្រូវឲ្យមានការចូលរួមពីគ្រប់ភាគីពាក់ព័ន្ធ ដូចនេះការផ្សព្វផ្សាយព័ត៌មាន និងការលើកកំពស់ចំណេះដឹងស្តីពីរេដបូកដល់អ្នកពាក់ព័ន្ធ​ទាំងអស់ រួមទាំងនៅតាមគ្រឹះស្ថានអប់រំគឺពិតជាមានសារសំខាន់ណាស់។

​ ការផ្សព្វផ្សាយពីរេដបូកដល់និស្សិតសាកលវិទ្យាល័យមិនត្រឹមតែជួយបង្កើនចំណេះដឹង ដល់ពួកគេប៉ុណ្ណោះទេ ថែមទាំងរួមចំណែកដល់ការអនុវត្តយន្តការរេដបូកនាពេលខាងមុខផងដែរ។

​ លេខាធិការដ្ឋានរេដបូកកម្ពុជា និងក្រុមប្រឹក្សាយោបល់រេដបូក ក្រោយជំនួយថវិកាពីគម្រោង មូលនិធិភាពជាដៃគូកាបោនព្រៃឈើនៃអង្គការUNDP តាមរយៈមជ្ឍមណ្ឌលសម្រាប់មនុស្ស និង ព្រៃឈើ (រីខូហ្វ) នឹងរៀបចំការផ្សព្វផ្សាយបង្ក់ចំណេះដឹងពីរេដបូកដល់និស្សិតសាកលវិទ្យាល័យ ភូមិន្ទកសិកម្ម នៅថ្ងៃទី២៥ ខែសីហា ឆ្នាំ២០១៧។

២. គោលបំណង

* ផ្តល់ការយល់ដឹងដល់ និស្សិត ពី ទស្សនទាន ដំណើរការ និងបច្ចុប្បន្នភាពរេដបូកនៅកម្ពុជា។
* ផ្តល់ឱកាសដើម្បីឲ្យនិស្សិត និងក្រុមប្រឹក្សាយោបល់រេដបូកបាន​ជួប​នឹងចែករំលែកបទពិសោធន៍ពីគ្នាទៅវិញទៅមក សម្រាប់កិច្ចទំនាក់ទំនងនាពេលអនាគត
* ផ្តល់ជាមូលដ្ឋានសម្រាប់និស្សិតដែលមានបំណងសិក្សាស្វែងយល់បន្ថែមពីរេដបូកបានទទួលបានព័ត៌មាន សម្រាប់ការសិក្សារបស់​ខ្លួន ​

៣.​អ្នកចូលរួម​ និងពេលវេលា

​ កម្មវិធីផ្សព្វផ្សាយស្តីពីរេដបូកនេះ នឹងត្រូវធ្វើឡើងនៅថ្ងៃទី១៥ ខែសីហា ឆ្នាំ២០១៧ ដោយមានការចូលរួមពីនិស្សិតសាកលវិទ្យាល័យភូមិន្ទកសិកម្ម ចំនួន១៥០នាក់

៤. ទីកន្លែង៖

​ សាលប្រជុំសាកលវិទ្យាល័យ​ភូមិន្ទកសិកម្ម

៥.កម្មវិធី

|  |  |  |
| --- | --- | --- |
| ​**ម៉ោង** | **ប្រធានបទ** | **វិធីសាស្រ្ត** |
| ០៧.៣០-០៨.០០ | ចុះឈ្មោះអ្នកចូលរួម |  |
| ០៨.០០-០៨.១៥ | ណែនាំពីគោលបំណង និងកម្មវិធីផ្សព្វផ្សាយ | បទបង្ហាញ  |
| ០៨.១៥-០៩.៣០ | សេក្តីផ្តើមពីរេដបូក ៖​* អ្វីជារេដបូក៖ ទស្សនទាន និងការវិវត្ត (what and why)
* យន្តការរេដបូកនៅកម្ពុជា៖​ ប្រវត្តិ ដំណាក់កាលរបស់រេដបូក បច្ចុប្បន្នភាព (យុទ្ធសាស្រ្តរេដបូកជាតិ កម្រិតបំភាយយោង ប្រព័ន្ធព័ត៌មានធានាសុវត្ថិភាពរេដបូក ប្រព័ន្ធត្រួតពិនិត្យព្រៃឈើជាតិ) រចនាសម្ព័ន្ធកម្មវិធីរេដបូកកម្ពុជា
 | បទបង្ហាញ និងសំណួរចំឡើយ |
| ០៩.៣០-១០.០០ | សម្រាកអាហារសំរ៉ន់ |  |
| ១០.០០-១០.៤៥ | យន្តការប្រឹក្សាយោបល់ រេដបូកនៅកម្ពុជា៖ * សមាសភាពក្រុមប្រឹក្សាយោបល់
* តួនាទីសមាជិក្រុមប្រឹក្សាយោបល់
* សកម្មភាព លទ្ធផល និងបទពិសោធន៍
 | បទបង្ហាញ និងសំណួរចំឡើយ |
| ១០.៤៥-១១.៣០ | ការចូលរួមរបស់គ្រឹះស្ថានអប់រំក្នុងយន្តការប្រឹក្សាយោបលើរេដបូក៖ បទពិសោធន៍របស់ក្រុមប្រឹក្សាយោបល់ តំណាងគ្រឹះស្ថានអប់រំ | បទបង្ហាញ និងសំណួរចំឡើយ |
| ១១.៣០-១២.០០ | បូកសរុបលទ្ធផលនៃការផ្សព្វផ្សាយ |  |

រក្សាសិទ្ធិកែប្រែកម្មវិធីក្នុងករណីចាំបាច់